**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 17.01.2024, ora 08.00 – 18.01.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 18.01.2024, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 17.01.2024, la ora 11:45, avertizarea hidrologică nr. 5, valabilă în intervalul 18.01.2024, ora 06:00 –19.01.2024, ora 24:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE:**

**-COD GALBEN- posibile depăşiri ale COTELOR DE ATENŢIE în intervalul 18.01.2024, ora 06:00 – 19.01.2024, ora 24:00** pe râurile din bazinele hidrografice: Tisa – pe sectorul aferent S.H. Valea Vişeului, Vişeu, Iza, Lăpuş **(judeţul Maramureş)**, Tur **(judeţul Satu Mare)**, Someşul Mare **(judeţul Bistriţa Năsăud)**, Someşul Mic – bazin amonte Ac. Gilău **(judeţele:Bihor şi Cluj)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Crasna **(judeţele: Sălaj şi Satu Mare)**, Barcău **(judeţele: Sălaj şi Bihor)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Negru **(judeţele: Bihor şi Arad)**, Crişul Alb **(judeţele: Hunedoara şi Arad)**, Arieş – bazin amonte S.H. Baia de Arieş **(judeţul Alba)**, Mureş – afluenţii aferenţi sectorului aval confluenţă cu râul Strei **(judeţele: Hunedoara şi Arad)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Chizătău **(judeţul Timiş)**, Timiş – bazin amonte S.H. Teregova şi afluenţii aferenţi sectorului aval S.H. Teregova – amonte S.H. Lugoj **(judeţele: Caraş Severin şi Timiş)**;

**-COD PORTOCALIU- posibile depăşiri ale COTELOR DE INUNDAŢIE în intervalul 18.01.2024, ora 12:00 – 19.01.2024, ora 12:00** pe râurile din bazinele hidrografice: Iza – bazin superior şi afluenţi bazin mijlociu şi inferior, Lăpuş **(judeţul Maramureş)** şi Tur **(judeţul Satu Mare).**

Această avertizarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

*-către prefecturile judeţelor:* ***ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, HUNEDOARA, MARAMUREŞ, SATU MARE, SĂLAJ şi TIMIŞ*** (11 prefecturi) ***– COD GALBEN;***

*-către prefecturile judeţelor:* ***MARAMUREŞ şi SATU MARE*** (2 prefecturi) **- *COD PORTOCALIU.***

**Debitele au fost în general staționare**, exceptând râurile din bazinele hidrografice: Vişeu, Iza, Tur, Someş, Crasna, Barcău, Crişuri, Arieş, bazinele superioare ale Begăi, Timişului şi Jiului şi afluenții Mureşului inferior, unde au fost în creştere ca urmare a precipitațiilor căzute, cedării apei din stratul de zăpadă, evoluției formațiunilor de gheață şi propagării.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crișuri, Mureș, Bârzava, Nera, bazinul superior și mijlociu al Bistriței, pe cursurile superioare ale Timişului, Jiului, Prutului și pe unii afluenți din bazinul mijlociu al Oltului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Tazlău, Bârlad, Jijia, bazinul superior al Ialomiței, unii afluenți din bazinul inferior al Jiului, bazinul inferior al Oltului, bazinul superior al Argeșului și pe unele râuri din Dobrogea.

Formațiunile de gheață (gheață la maluri, pod de gheață, năboi, sloiuri) existente pe râurile din Moldova s-au menținut fără modificări importante, iar pe celelalte râuri au fost în diminuare și restrângere.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi în general staționare**, exceptând râurile din bazinele hidrografice: Vișeu, Iza, Tur, Someş, Crasna, Barcău, Crișuri, Mureş, Bega, Timiș, Bârzava, Caraș, Nera, Cerna și Jiu, unde vor fi în creștere datorită precipitațiilor lichide prognozate, cedării apei din stratul de zăpadă și propagării.

Formațiunile de gheață (gheață la maluri, pod de gheață, năboi, sloiuri) existente vor fi în diminuare și restrângere.

**DUNĂRE**

**Debitul la intrarea în ţară** (secţiunea Baziaş) în intervalul 17-18.01.2024 **a fost în scădere, având valoarea de** **8400 m3/s**, peste media multianuală a lunii **ianuarie (4950 m3/s).**

În aval de Porţile de Fier debitele au fost în scădere pe sectoarele Gruia-Zimnicea și Cernavodă-Tulcea și staționare pe sectorul Giurgiu-Călărași.

**Debitul la intrarea în ţară** (secţiunea Baziaş) **va fi în scădere (8200 m3/s).**

În aval de Porţile de Fier debitele vor fi în scădere pe sectoarele Gruia-Oltenița și Hârşova-Tulcea şi relativ staționare pe sectorul Călăraşi-Cernavodă.

***Se situează în faza I de apărare următoarele sectoare de dig:***

-Peceneaga-Turcoaia, Măcin-Iglița-Carcaliu, Ostrov-Peceneaga, Gârliciu-Dăeni, Smârdan-23 August I, 23 August-Grindu, Ciulineț–Isaccea, Crișan, Letea, Gorgova, Sfântu Gheorghe, Tudor Vladimirescu (din administrarea ANAR); Chilia Veche (din administrarea consiliilor locale) - jud. Tulcea.

***Se situează în faza a II-a de apărare următoarele sectoare de dig:***

-R3, R4 (din administrarea ANAR); Nufăru-Victoria (din administrarea consiliilor locale), dig șosea Măcin-Smârdan (administrare privată)-jud. Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 15 mc/s;

-r. Dâmbovița: ac. Văcărești: 2 mc/s;

-CA2: 2,5 mc/s;

-Der. Mircea Vodă: 1.5 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor;

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

-se aplică Programul de restricții în alimentarea cu apă - treapta a III-a, pentru S.C. APAVITAL S.A. Iași - prin reducerea debitelor la sursa r. Bahlui din ac. Pârcovaci.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**A.B.A. Crişuri**

Debitul râului Barcău în secțiunea Nușfalău este 2.40 mc/s;

Debitul râului Crișul Alb în secțiunea Crișcior este 3.17 mc/s.

**2.** **Situaţia meteorologică în intervalul 17.01.2024, ora 09.00 –18.01.2024, ora 06.00**

**Administraţia Naţională de Meteorologie (A.N.M.) a emis în data de 17.01.2024, la ora 10:00, informarea meteorologică nr. 5, valabilă în intervalul** **17.01.2024, ora 15:00-19.01.2024, ora 10:00, vizând precipitații moderate cantitativ și intensificări ale vântului:** „în intervalul menționat vor fi precipitații moderate cantitativ în vestul și nord-vestul țării. Va ploua, iar miercuri (17 ianuarie) în nordul Carpaților Orientali și pe crestele Munților Apuseni vor mai fi precipitații sub formă de lapoviță și ninsoare. În zona de munte se vor acumula cantități de apă de 20...30 l/mp și izolat de peste 40 l/mp, determinând topirea stratului de zăpadă. Temporar, vântul va avea intensificări în regiunile vestice și nord-vestice, cu rafale în general de 45...55 km/h, iar în zonele montane înalte de 60...80 km/h. Notă: vineri (19 ianuarie) aria precipitațiilor se va extinde, iar acestea se vor transforma treptat în lapoviță și ninsoare.”

Această informare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către toate Comitetele Judeţene pentru Situaţii de Urgenţă*(42 de prefecturi).

**În ţară** valorile termice au fost mai mari față de normele perioadei în majoritatea zonelor, cu precadere în cele vestice și sud-sud-estice. Înnorările s-au extins treptat în toată țara începând din vest; în Banat, Crișana, local în Transilvania și izolat în Moldova și Muntenia a plouat, în Maramureș și în Oltenia au predominat ploile, iar la munte au fost precipitații mixte. Pe spații mici, spre dimineață, în zona localităților Craiova și Miercurea Ciuc au fost depuneri de polei. Izolat, cantitățile de apă au depasit 20 l/mp în vestul Carpaților Meridionali. Vântul a suflat slab și moderat, cu intensificări la munte și în regiunile vestice, cu rafale de peste 70...80 km/h. La ora 20 era strat de zăpadă la munte, unde măsura, pe

platformele stațiilor meteorologice, până la 78 cm în Masivul Făgăraș (Bâlea Lac), în cea mai mare parte a Moldovei-până la 18 cm, local în Maramureș până la 2 cm, pe arii restrânse în Transilvania până la 6 cm și cu totul izolat în Oltenia și Muntenia sub 2 cm. Temperaturile maxime s-au situat între -3 grade la Joseni și 11 grade la Oravița, iar la ora 6 se înregistrau -2 grade la Miercurea Ciuc și 12 grade la Oravița.

**Observaţie**: în intervalul de diagnozăau fost în vigoare 12 atenționări cod galben pentru fenomene meteorologice periculoase imediate, 6 emise de către SRPV Timișoara, 4 de către SRPV Sibiu și câte 1 emisă de către SRPV Craiova și SRPV Constanța.

**La Bucureşti** valorile termice s-au situat peste cele caracteristice datei, cu o maximă de 6 grade la toate stațiile meteo. Cerul a fost variabil, cu înnorări seara și noaptea. Vântul a suflat slab până la moderat. La ora 6 se înregistrau 1 grad la Afumați și Băneasa și 3 grade la Filaret.

**3. Prognoza meteorologică în intervalul 18.01.2024, ora 09.00–19.01.2024, ora 9.00**

**În ţară** valorile de temperatură se vor situa cu mult peste normele specifice perioadei, astfel că maximele se vor încadra între 4 și 15 grade, iar minimele între -1 și 9 grade. Cerul va avea înnorări și temporar va ploua în Banat, Crișana și Maramureș și local în Oltenia, Transilvania și Moldova și pe arii restrânse în rest, iar la munte, la altitudini mari, vor fi

precipitații mixte. Îndeosebi în zonele montane din vest și nord-vest se vor acumula cantități de apă de peste 20...30 l/mp. Vântul va sufla slab și moderat, cu intensificări în vest și nord-vest cu rafale în general de 45...55 km/h, iar pe crestele montane de 60...80 km/h, dar izolat și în centru și est, cu viteze mai mici. Izolat va fi ceață.

**La Bucureşti** valorile de temperatură se vor situa cu mult peste normele specifice perioadei, astfel că temperatura maximă se va situa în jurul valorii de 11 grade, iar minima va fi de 2...4 grade. Cerul va avea înnorări și trecător va ploua slab, iar vântul va sufla slab și moderat.

**4. Buletin nivometeorologic pentru perioada 17.01.2024, ora 20-18.01.2024, ora 20:**

**Evoluția vremii în intervalul 16-17.01.2024**

Vremea a fost rece, geroasă noaptea. Cerul a fost variabil, iar în cursul zilei de 16 ianuarie a fost temporar noros și pe arii relativ extinse a nins. Vântul în general moderat din sector predominant vestic a prezentat intensificări de 75-90 km/h pe creste și a viscolit temporar zăpada. Izolat pe crestele Carpaților de Curbură, indicele de răcire IR a depășit pragul critic de -32 de unități. Stratul de zăpadă s-a menținut aproape constant, cu variații de până la 5 cm. Local, mai ales în Carpații Orientali și Meridionali, s-a semnalat ceață, asociată și cu depunere de chiciură.

**În data de 17.01.2024, la ora 14:00,** stratul de zăpadă de pe platformele stațiilor meteorologice măsura:

**Carpaţii Meridionali:** 78 cm la Bâlea Lac, 62 cm la Vf. Omu, 45 cm Vf. Țarcu și la Cuntu, 27 cm la Păltiniș, 28 cm la Parâng, 16 cm la Predeal, 12 cm la Sinaia, 8 cm la Fundata;

**Carpaţii Orientali:** 70 cm la Vf. Călimani, 64 cm la Bucin, 55 cm la Vf. Iezer, 35 cm la Vf. Lăcăuți, 21 cm la Ceahlău-Toaca, 13 cm la Penteleu;

**Carpaţii Occidentali:** 69 cm la Stâna de Vale, 25 cm la Semenic, 14 cm la Roșia Montană, 9 cm la Băișoara, 4 cm la Vf. Vlădeasa.

**Prognoza vremii în intervalul 17.01.2024, ora 20:00-18.01.2024, ora 20:00:**

Vremea se va încălzi accentuat față de intervalul precedent, temperaturile diurne devenind pozitive. Cerul va fi mai mult noros și se vor semnala precipitații ce vor avea și caracter de aversă, însemnate cantitativ prin acumulare, local de peste 20 l/mp și izolat 25-30 l/mp în Apuseni, nordul Orientalilor și vestul Meridionalilor. În zona Carpaților de Curbură aria precipitațiilor, slabe cantitativ, va fi mai restrânsă. Acestea vor fi mixte noaptea, iar în cursul zilei va ploua, doar pe crestele de peste 2000 metri vor fi mixte. Vântul va sufla în general moderat, cu intensificări temporare de 70-90 km/h din sector sudic și sud-vestic, cu cele mai mari valori pe crestele masivelor din Apuseni, Meridionali și nordul Orientalilor,

noaptea temporar viscolind zăpada în zonele înalte. Local se va semnala ceață, asociată izolat noaptea cu chiciură în zonele înalte.

Apoi, **în următoarele 48 de ore** vremea va intra într-un proces treptat de răcire, iar precipitațiile mixte aflate în restrângere se vor transforma în ninsoare din noaptea de 19/20 ianuarie.

**Temperaturi prognozate în intervalul 17.01.2024, ora 20:00-18.01.2024, ora 20:00:**

**Peste 1800 m: temperaturi minime**: -5...-1 grade;

**temperaturi maxime**: -0...4 grade.

**Sub 1800 m: temperaturi minime**: -1....2 grade;

**temperaturi maxime**: 4...9 grade;

**Vânt la peste 2000 m:** din sector predominant sud-vestic, cu viteze de 80-100 km/h.

**Izoterma de 0 grade**: în cursul zilei de 18 ianuarie, în urcare accentuată de la 700 m în masivele nordice și nord-estice și de la 1500 metri în cele din sud-vest spre 2400 m;

**Altitudinea izotermei de 0 grade**: în cursul zilei de 18 ianuarie, în urcare accentuată de la 700 m în masivele nordice și nord-estice și de la 1500 metri în cele din sud-vest spre 2400 m.

**Evoluția stratului de zăpadă și a riscului de avalanșă în zona montană înaltă**

**Munții Făgăraș, Bucegi, Rodnei, Călimani-Bistriței RISC ÎNSEMNAT (3)**

**La peste 1800 m**: la suprafață se întâlnește un strat de zăpadă proaspătă de 10-15 cm, având rezistenţă şi stabilitate redusă, iar în profunzime stratul vechi este în general înghețat şi stabil, cu cruste de gheață în interior. Zăpada de la suprafață a fost puternic spulberată, acumulându-se peste vechile depozite și troiene, iar pe creste s-au menținut și format plăci de vânt, îndeosebi pe versanţii estici. Pe fondul încălzirii și precipitațiilor mixte prognozate, local însemnate, zăpada se umezi și îngreuna, stratul de la suprafață putând aluneca peste cel vechi în condiții de supraîncărcări, dar posibil izolat şi spontan. Se pot declanșa avalanșe de placă, sau alunecarea stratului de zăpadă îngreunată și umezită de sus, riscul fiind **însemnat (3)**.

**Sub 1800 m**, stratul de zăpadă are dimensiuni mai reduse, iar pe fondul temperaturilor în creștere și al precipitațiilor diurne predominant lichide, zăpada se va umezi și îngreuna. Astfel, în zonele cu acumulări mai mari de zăpadă, izolat spontan, dar mai ales la supraîncărcări, se pot declanșa avalanșe mici și izolat medii, riscul fiind **moderat (2)**.

**Masivul Țarcu-Godeanu, Parâng, Ceahlău, Vlădeasa-Muntele Mare RISC MODERAT (2)**

Pe fondul încălzirii vremii și al precipitațiilor mixte, predominant ploi ziua sub 1800 metri, stratul de 10-15 cm de zăpadă proaspătă de la suprafață se va umezi și îngreuna. Acest strat este depus peste zăpada veche, în general stabilizată, peste care poate aluneca. Vântul intens în zona crestelor a format numeroase plăci de vânt, mai ales pe versanţii estici, iar în zonele adăpostite și la altitudini mai joase zăpada a fost acumulată în depozitele şi troienele vechi existente. Pe pantele suficient de înclinate sau în zonele cu depozite mai mari de la altitudini mai joase se pot declanșa avalanșe de dimensiuni mici și medii, prin ruperea și alunecarea plăcilor de vânt din apropierea crestelor sau prin alunecarea stratului de la suprafață peste straturile mai vechi, riscul fiind amplificat la supraîncărcări. Riscul declanșării avalanșelor va fi **moderat (2)**.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNȚII FĂGĂRAȘ** | **RISC ÎNSEMNAT (3)** | **RISC MODERAT (2)** |
| **MUNȚII BUCEGI** | **RISC ÎNSEMNAT (3)** | **RISC MODERAT (2)** |
| **MUNȚII PARÂNG** | **RISC MODERAT (2)** | **RISC MODERAT (2)** |
| **MUNȚII ȚARCU-GODEANU** | **RISC MODERAT (2)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **MUNȚII CĂLIMANI-BISTRIȚEI** | **RISC MODERAT (2)** | **RISC MODERAT (2)** |
| **MUNȚII CEAHLĂU** | **RISC MODERAT (2)** | **RISC MODERAT (2)** |
| **MUNȚII VLĂDEASA – MUNTELE MARE** | **RISC MODERAT (2)** | **RISC MODERAT (2)** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 16.01.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

**I.G.S.U.** informează telefonic că în data de 17.01.2024 un camion încărcat cu negru de fum s-a răsturnat într-un sens giratoriu pe DN 1 în zona satului Decea, comuna Mirăslău, jud. Alba. În urma accidentului o parte din încărcătură s-a împrăștiat pe carosabil. Echipajele I.S.U. Alba au izolat perimetrul, se intervine pentru repunerea vehiculului pe roți și pentru depoluare. Se va reveni cu informații.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**